रामकिशन बने भाजपा जिला अध्यक्ष
बीजेपीकार्यालय में मंगलवार को जिला अध्यक्ष नृपेंद्र श्योराण की अध्यक्षता में नए जिला अध्यक्ष का चुनाव कराया गया। इस दौरान पर्यवेक्षक डाॅ. अरविंद तथा चुनाव अधिकारी की जिम्मेदारी अजीत यादव ने जिम्मेदारी निभाई। विधायक सुखविंद्र सिंह मांढ़ी ने इस पद के लिए अधिवक्ता रामकिशन शर्मा के नाम का प्रस्ताव पेश किया।
उनके इस प्रस्ताव का अनुमोदन सतेंद्र परमार, ओमप्रकाश डुडीवाला, इंदु यादव, डाॅ. बलवान, मास्टर टेक चंद, संजय छपारिया सत्यव्रत सांगवान ने किया। इसके बाद इस विषय में सभी मंडल अध्यक्षों एवं मंडलों के प्रतिनिधि, वरिष्ठ पदाधिकारियों सहित उपस्थित कार्यकर्ताओं ने इस प्रस्ताव को सर्वसम्मति जताते हुए ध्वनि मत से पास कर दिया। इस प्रकार बिना किसी विरोध के इस पद के लिए सभी की सहमति से अधिवक्ता रामकिशन शर्मा को चुन लिया गया। उनके चुनने के उपरांत उपस्थित सभी ने उन्हें नियुक्ति की बधाई दी। अपनी इस नई जिम्मेदारी को ग्रहण करते हुए सभी का आभार जताते हुए नवनियुक्त जिला अध्यक्ष ने कहा कि आज प्रदेश सहित राज्य के सबसे बड़े उपमंडल में भाजपा के कार्यकर्ताओं ने जिस तरह से पदाधिकारियों शीर्ष नेतृत्व के मार्गदर्शन में कार्य किया है उसका ही परिणाम है कि राज्य में पार्टी ने पहली बार सत्ता संभाली। इस मौके पर सोमबीर सांगवान, दिनेश शर्मा, रामनाथ, हरिसिंह कादमा, जगजीत सांगवान, सत्यवीर, धर्मचंद सहजलान, ओमबीर महराणा, सतीश शर्मा, विजय अग्रवाल, रामकिशन पिलानिया, सुनीता दांगी, सतीश जांगड़ा, प्रदीप, रामनिवास आदि मौजूद थे।
भाजपा कार्यालय में सर्वसम्मति से चुने गए जिला अध्यक्ष अधिवक्ता रामकिशन शर्मा को फूलमाला पहना कर स्वागत करते पार्टी के पदाधिकारी।
bho_Deva hin_Deva hin_Deva hin_Deva